Разам з тым хачу адзначыць, што настаўнікам-прафесіяналам не трэба ўгаворваць сваіх вучняў выбіраць педагагічныя спецыяльнасці, у іх і так заўсёды будуць паслядоўнікі. У гэтай справе вялікую ролю адыгрывае станоўчы прыклад. Агітацыя не будзе мець вялікага пасылу, калі дзеці будуць бачыць перад сабой чалавека, які не любіць сваю працу і лічыць сябе няўдачнікам. Дзяцей выхоўваць словамі сэнсу няма. Яны, што бачаць, тое і засвойваюць.